André Schürrle

André Horst Schürrle (s. 6. marraskuuta 1990 Ludwigshafen, Rheinland-Pfalz) on uransa lopettanut saksalainen jalkapalloilija. Hän pelasi vuonna 2020 päättyneellä ammattilaisurallaan Saksan, Englannin ja Venäjän sarjoissa.

Schürrle pelasi Saksan maajoukkueessa 57 ottelua vuosina 2010–2017 ja teki niissä 22 maalia. Hän edusti Saksaa kolmissa arvokilpailuissa ja on maailmanmestari vuodelta 2014.

 Ura 
Schürrle aloitti uransa kotikaupunkinsa seurassa Ludwigshafener SC:ssä ennen siirtymistä Mainziin vuonna 2006. Hän pelasi seuran junioriakatemiossa kolme vuotta, ja voitti Saksan A-nuorten mestaruuden 2009. Elokuussa 2009 Schürrle debytoi Bundesliigassa Bayer Leverkusenia vastaan 2-2-tasapeliottelussa. Syyskuussa 2009 Schürrle teki kaksi ensimmäistä liigamaaliaan 3-2-vierasvoitossa VfL Bochumia vastaan tehtyään aikaisemmin viikolla seuran kanssa ammattilaissopimuksen. Hän teki kaudella viisi maalia ja antoi kolme maalisyöttöä. 

Syyskuussa 2010 Schürrle teki viisivuotisen sopimuksen Bayer Leverkusenin kanssa. Hän pelasi kuitenkin kauden 2009–2010 Mainzissa, ja teki 15 liigamaalia ollen Bundesliigan viidenneksi paras maalintekijä. 15 maalillaan hän rikkoi myös aikaisemmin Mohamed Zidanin nimissä olleen seuran yhden kauden maali-ennätyksen kaudelta 2006–2007.

Schürrle liittyi Bayer Leverkuseniin kaudeksi 2011–2012. Hän teki seuran kanssa vuoteen 2016 ulottuvan sopimuksen kymmenen miljoonan euron siirtosummalla. Hänestä tuli samalla Bundesliigan kallein 19-vuotias pelaaja.http://www.handelsblatt.com/sport/fussball/nachrichten/leverkusen-gewinnt-das-werben-um-mainzer-schuerrle/3540822.html Kesäkuussa 2013 Schürrle siirtyi Chelseaan noin 22 miljoonan euron siirtosummalla.Hyypiän suojatti siirtyy Leverkusenista Chelseaan yle.fi (13.6.2013) Viitattu 19.1.2014.

Chelseassa Schürrle ei ajoittaisista hyvistä otteista huolimatta onnistunut missään vaiheessa ottamaan vakituisesti paikkaa avauskokoonpanossa, ja helmikuussa 2015 hän siirtyi lähellä siirtotakarajaa 32 miljoonalla eurolla Bundesliigan VfL Wolfsburgiin. Hän oli alkukauden aikana pelannut Chelsessa 14 liigaottelua, joissa oli tehnyt kolme maalia. Näin hän sai Englannin liigamestarin tittelin. Wolfsburgissa hän voitti samana vuonna Saksan Cupin ja DFL-Supercupin.

Schürrle siirtyi Borussia Dortmundiin 30 miljoonalla eurolla kesällä 2016. Kahden kauden aikana hän pelasi 33 bundesliigaottelua, joissa viimeisteli kolme maalia. Hän pelasi kolme ottelua Dortmundin voittaessa Saksan Cupin 2017. Seuraavalla kaudella hän pelasi lainalla Fulhamissa 24 valioliigaottelua ja teki kuusi maaiia. Kauden 2019–2020 hän pelasi lainalla Moskovan Spartakissa. Lainakaudellaan Spartakissa hän pelasi 13 Venäjän Valioliigan ottelua, joissa hän teki yhden maalin ja antoi kaksi maalisyöttöä. Venäjän cupissa hän pelasi yhden ottelun.

Heinäkuussa 2020 Schürrle ilmoitti lopettavansa ammattilaisuransa.

 Maajoukkueura 
Schürrle on edustanut Saksan maajoukkueita useissa eri ikäluokissa. Marraskuussa 2010 kutsuttiin Saksan A-maajoukkueeseen ja hän debytoi ystävyysottelussa Ruotsia vastaan päästessään kentälle 79. minuutilla. Samalla hänestä ja Mario Götzestä tulivat ensimmäiset jälleenyhdistyneessä Saksassa syntyneet maajoukkuepelaajat. Ensimmäisen maalinsa hän teki kolmannessa ottelussaan Uruguayta vastaan 29. toukokuuta 2011. 

Schürrlen hienoin maajoukkuemaali oli kenties Israelia vastaan pelatussa ystävyysottelussa: vasemmalta laidalta kuljetus keskelle ja 23 metristä kova tykki vasempaan takayläkulmaan. Samalla hän kasvatti maalimääränsä maajoukkueessa seitsemään vain 14 pelissä.

Schürrle oli Saksan joukkueen mukana voittamassa maailmanmestaruuden Brasiliassa vuonna 2014. Turnauksessa hän teki kolme maalia kuudessa ottelussa ja lisäksi syötti Götzen ratkaisumaalin loppuottelun jatkoajalla. Ensimmäisen kerran Schürrle onnistui maalinteossa neljännesvälierissä Saksan voittaessa Algerian jatkoajan jälkeen 2–1. Kaksi seuraavaa maalia hän viimeisteli välierien 7–1-voitossa Brasiliaa vastaan. EM-kilpailuissa hän pelasi kaksi ottelua 2012 ja kolme ottelua 2016.

 Tilastot 
Päivitetty 21. marraskuuta 2014.André Schürrle – Performance data – Transfermarkt transfermarkt.co.uk  Viitattu 21.11.2014. 
Club performanceLeagueCupContinentalTotalSeuraLiigaKausiAppsGoalsAppsGoalsAppsGoalsAppsGoalsSaksaLeagueDFB-PokalEurooppaTotal1. FSV Mainz 05Bundesliiga2009–1033510–3452010–11331510–3415Bayer Leverkusen2011–1231711814092012–13341131624314Saksa Yhteensä131386214315143EnglantiLeagueFA CupEurooppaTotalChelseaEnglannin valioliiga2013–14308101014192014–15820020102Englanti Yhteensä3810101215111Uralla Yhteensä169487226420254

 Lähteet 

 Aiheesta muualla 
 Schürrle fussballdaten.de-sivustolla 
 Schürrle Transfermarkt.co.uk-sivustolla 

Luokka:Saksalaiset jalkapalloilijat
Luokka:Jalkapallon maailmanmestarit
Luokka:Vuonna 1990 syntyneet
Luokka:Elävät henkilöt